"Setswana Puo ya Gae (HL)/P2 12 DBE/Ngwanaitseele 2016 NSC Mokoko a tsenya tlhogo le go sulafalelwa. 'Mosala o ipolaile Motswagauteng.' 'Malome Mosala o ipolaile?' 'Go ntse jalo Morolong.' E rile fa a tsenya tlhogo, dikeledi tsa simolola go rothela mo mmung jaaka pula ya kgogolammoko kwa sekakeng. 'E le gore malome o ipolaetse eng?' 'O ne a jewa ke mogare wa sephamola se se phamolang ditšhaba.' 'HIV?' 'Go ntse jalo mosimane wa gaetsho. O re tlogetse motlapa wa malomaago. O ne a leka go rekisa dikgomo gore a ikalafise, fela ga pala ka maano go sita a loso.' 'Malome Mosala o nnile legatlapa, a nna bogagapa, a swa jaaka legatlapa. Le sepoko sa gagwe ga ke se tshabe.' Ya nna gona Mokoko a gopolang motlhang Teko le Moleko ba neng ba tshosa Motswagauteng le Pule ba itirile dipoko. Basimane bao ga ba na ditsebe ba ntse ba ebela ka tsona. Teko ga twe o ne a sikere Moleko mo magetleng, a apere jase ya ga Mokoko e ntsho le go goga motsoko gore Pule le Motswagauteng ba itheye gore ba bone sepoko. 7.1 Naya leina le sefane sa ga mongwagwe Motswagauteng. (2) 7.2 Tlhalosa tshobotsi ya ga Jankie ka dintlha di le THARO. (3) 7.3 A o dumela gore lesika le na le seabe mo go tlholeng bana ba mebila, botlhokatsebe gammogo le bogodu jo bo fitlhelwang mo setšhabeng? Tshegetsa karabo ya gago ka lebaka. (2) 7.4 Motswagauteng o senola maikutlo afe a a boteng go ya ka diteng tsa temana e? (2) 7.5 Tlhalosa ditsela di le PEDI tse Motswagauteng a thusitseng ka tsona mo go tshwarweng ga ditokololo tse dingwe tsa lekoko la ga Mokwepa. (2) 7.6 A Mokwepa ke mokapelo wa nnete wa ga Gokatweng? Tshegetsa karabo ya gago ka lebaka. (2) 7.7 Naya dintlha di le PEDI mabapi le semelo sa ga mosadimogolo Ijelele. (2) 7.8 Lepodisi le le neng le etela kwa ga Mokwepa le bontsha jang go tlhoka boineelo mo tirong? (2) 7.9 Kobbie o na le seabe sefe mo kgodisong ya ga Motswagauteng? (2) 7.10 Fa o bona, a Mosala ga se ena a itsentseng bolwetse le bomadimabe ka ntlha ya go inaya naga le go tlhoka tsebe ga gagwe? (2) 7.11 Go ya ka wena, a go siame gore Mosala a fedise botshelo jwa gagwe? (2) 7.12 O ithutile eng go tswa mo go se se diragaletseng Motswagauteng go ya ka temana e? (2) [25] Kwalololo e ileditswe Phetla"